25 iyun kuni 19:00 atrofida Toshkent shahri Yunusobod tumanidagi ko‘p qavatli uylardan birida yong‘in sodir bo‘lgan. Foto: Videodan kadr FVV ma’lumotiga ko‘ra, Yunusobod tumani 12-dahada joylashgan ko‘p qavatli uyning taxminan 150 kv.m maydonida tom qismi yonib zararlangan. O‘t o‘chiruvchilar voqea joyiga 19:21 da yetib borib, 30 daqiqa ichida yong‘inni bartaraf etgan. Olovni o‘chirish uchun 4 ta yong‘in-qutqaruv ekipaji va 2 ta avtonarvon jalb etilgan. Hodisa oqibatida tan jarohati olgan va halok bo‘lganlar yo‘q. Yong‘in sababi va moddiy zarar miqdori aniqlanmoqda.